**TÖRTÉNELEM KÖZÉPSZINTŰ ÉRETTSÉGI TÉMAKÖRÖK KIDOLGOZVA  
+ GYAKORLÓ ÉRETTSÉGI FELADATOK**

**2/3. Az érett középkor Nyugat- és Közép-Európában**

Középszinten**:** A középkori város és a céhes ipar. **TÉRKÉP sokat segít**

**Készítette a 2018/2019-es tanévben a 12.d, finomította, kiegészítette: Repárszky Ildikó**

|  |  |
| --- | --- |
| VÉGÉN: ÉVSZÁMJEGYZÉK | **A tételek elején a kerettantervi adatok, amelyek kellenek (fogalom, név, évszám, topográfia)** |
| SZÍNMAGYARÁZAT: **kék= emelt szint/háttéranyag** | **zöld: 2020-21-es tanári kiegészítés+** **gyakorló érettségi feladatok**  **lila: az eddigi osztályokkal a szóbeli megbeszélésen kiemelt** |

Fogalmak

**Hospes**: Kiváltságokkal (pl.: adókedvezmény, szabad költözési jog, telek örökíthetősége) rendelkező telepes, akiket a munkaerőhiány miatt telepítettek/engedtek be egy-egy területre. Egy részük paraszti népesség, egy részük városlakó.

**Céh**: Azonos mesterséget űző iparosok érdekvédelmi szövetsége-szervezete.

**Levantei kereskedelem**: Keletről érkező, majd a Földközi-tengeren továbbszállított áruk, melyek főleg Észak Itáliába mentek. Főleg luxuscikkek érkeztek, aranyért cserébe.

**Hanza:** Kereskedő szövetség, melybe az észak-európai városok tartoztak. Az áru az Északi-tengeren keletről érkezett (Oroszországtól Németalföldig) és tömegárukat szállítottak: gabona, fa, prém.

Tétel

A középkori város keletkezése

* okai
  + új termelési technikák és technológiák (szügyhám, háromnyomásos gazdálkodás), mezőgazdasági fejlődés
  + értékesíthető terményfelesleg → gazdasági növekedés, népességnövekedés
* helye
  + régi római városok helyén
  + kereskedelmi útvonalak mentén
  + egyházi / Királyi központban
  + jó földrajzi adottságok mellett (folyók, ipari vidékek)

Fajtái

* szabad királyi város: csak a király alá tartozik, jelentős ipar, kereskedelem (Magyarországon ezen belül is több típus, például tárnoki város)
* bányaváros
* Nyugat-Európában nem jellemző, Magyarországon azonban fontos a mezőváros: földesúrnak adózik, nincs jelentős ipara, nem volt független a földesúri joghatóságtól (lakói jogilag jobbágyok, úriszék alá tartoznak)

Jellemzői

* kommunák (önkormányzattal rendelkező városok) létrehozása → kiváltságok, amiket az alapítótól kaptak
  + plébános és bíró/polgármester választása (városi tanácson keresztül)
  + önálló bíráskodás
  + egy összegben adózás
  + fal, saját
  + árumegállító jog
  + piac-, vásártartási jog
* város lakossága
  + patríciusok (Vezetőréteg, városi tanács tagjai, vagyonos kereskedők)
  + céhekbe tömörülő kézművesek (céhmesterek is bekerülhettek a városi tanácsba)
  + polgárok
  + plebejusok (városi lakosság nagy része, nincs polgárjoguk, alkalmi munkák)
* szerkezete
  + védett, magas falak
    - nehezíti a terjeszkedést
  + szűk utcák, magas házakkal, csatornázás nélkül
    - járványok és tűzveszély magas halandósághoz vezetett
  + nagyobb terek, ahol piacokat és vásárokat rendeztek, általában városháza és templomok is itt álltak

Középkori kereskedelem

* Levantei kereskedelem: Földközi-tenger régiója, Közel-Kelet
  + itáliai városok ’irányítják’: Velence, Genova
  + selyem, fűszerek nemesfémért cserébe
* Hanza szövetség: Balti-tenger térsége
  + német városok ’irányítják’: Rostock, Hamburg
  + iparcikkek, nyersanyagok és élelmiszerekért cserébe
* szárazföldi összekötőút: Champagne
* leginkább városiasodott régiók Észak- és Közép-Itália (Velence, Milánó, Firenze, Genova) és Németalföld voltak
* kerskedelmi útvonalak mellett nagyobb városok jöttek létre

Céhek

* definíció: azonos mesterséget űző iparosok érdekvédelmi szövetsége
* fellép a kontárok (céhen kívüli iparosok) ellen
* verseny kizárásával biztos piac garantálása áruinak
* piac és termelés szabályozása
* munkaidő, munkaerő, eszközök meghatározása
* egységes árak meghatározása
* felépítése
  + céhmester (minden céh élén egy-két áll, akiket a mesterekből álló gyűlés választ)
  + inas (6-11 évig mester mellett dolgozik, tanul)

↓

* + legény (egy évig idegen városban más mestereknél tanul, majd mestervizsgát tesz)
  + mestermunka → mesterré válás

**GYAKORLÓ FELADAT:**

**A feladat a középkori városokhoz kapcsolódik. Válassza ki a képen látható város betűvel jelölt épületeihez kapcsolódó mondatok helyes befejezését! Karikázza be a helyes befejezés sorszámát! 5 p.**



**a)** A város központjában egy templom állt,

1. mert a középkorban a városok mindig püspöki fennhatóság alatt álltak.

2. mert az élet meghatározója volt a vallás, emellett az épület a város tekintélyét is növelte.

3. mert várossá csak kiemelkedő egyházi székhelyek válhattak.

**b)** A várost kettős városfal vette körül,

1. mivel a belső fal határolta terület hamar szűknek bizonyult.

2. mert a városi elit nemcsak a külső támadásoktól, hanem a külvárosi szegényektől is félt.

3. mert szükségessé vált az ágyúgolyóknak jobban ellenálló, sáncszerű falak építése.

**c)** Az egyes városrészekben, utcákban általában

1. az azonos vallású emberek laktak, például katolikusok, reformátusok, evangélikusok, zsidók.

2. az azonos társadalmi helyzetű lakosok éltek, például arisztokraták, papok, jobbágyok.

3. az azonos szakmát űzők, az egy céhbe tartozók laktak, például kovácsok, szűcsök, takácsok.

**d)** Amennyiben a város erre külön kiváltságot kapott, a városba betérő kereskedőket megállították, hogy

1. megmotozzák őket.

2. árujuk eladására kötelezzék őket a városi piacon.

3. a náluk lévő idegen pénz beváltására kötelezzék őket.

**e)** A városban álló másik, kisebb templom

1. valamelyik szerzetesrend (ferences vagy domonkos) kolostora volt.

2. a zsidók temploma volt.

3. az egyetem épülete volt.